經數: 一七八九

經名: 楞伽阿跋多羅寶經註解卷第三上

頁數: 三九一

上              欄

如來自覺境界. 離五法自性事見妄想. 以是

因緣故. 我說妄想從種種不實義計著生. 知

如實義得解脫自心種種妄想  佛答以我非

虛妄分別世諦有生第一義有不生. 所以下

徵釋. 所以生不生者. 謂了有無妄想. 所見外

法離性. 覺了*唯心所現. 而妄想不生. 非別

有第一義諦也. 但愚夫不了自心所現故. 見

所作有爲事業在前. 於中起諸分別妄計耳.

非別有世諦也. 旣而佛又念諸愚夫在迷云.

何能離人法二我. 及離能作所作因緣之過.

又念云何能覺妄想皆自心量. 而得身心轉

變. 究竟明解一切智地. 到如來自證境界. 離

五法三自性事見妄想. 事卽名相. 見卽妄想.

旣作是念. 所以我說妄想從種種虛. 妄計著

而生. 知如實義者. 謂能如是了知如實之義.

卽得解脫息諸妄想也

爾時世尊欲重宣此義. 而說偈言

諸因及與緣      從此生世間

妄想著四句      不知我所通

世間非有生      亦復非無生

不從有無生      亦非非有無

諸因及與緣      云何愚妄想

非有亦非無      亦復非有無

如來觀世間      心轉得無我

一切性不生      以從緣生故

一切緣所作      所作非自有

事不自生事      有二事過故

無二事過故      非有性可得

偈從初至非有性可得. 頌上所作因緣之過.

中              欄

諸因及與緣等. 謂凡諸世間法. [&FFFF]#不從因緣

生. 而妄想者. 於因緣法著有無等四句之見.

不知如來所通之理. 世間非有生下. 離性執

四句. 謂諸法本無四性. 又曰. 諸因及與緣等.

仍責前過. 謂諸法本空. 云何愚夫於中而生

妄想. 非但本無有無四句性執. 亦無非有非

無四句相執. 具如大論性相二空也. 若能如

是觀察. 轉彼性相二執. 而得人法二無我智.

然性實不生. 從緣故有. 此諸法旣從緣生. 則

法無自體. 又曰. 事不自生事者. 事卽果也. 凡

所生之法. 有因則必有果. 如業因招生死之

果. 原其因旣不生. 果豈自生果耶. 1若無果

2生果二事之過. 則任運離乎有無性執. 故云

非有性可得也

觀諸有爲法      離攀緣所緣

無心之心量      我說爲心量

量者自性處      緣性二俱離

性究竟妙淨      我說名心量

自此至末. 頌上覺自妄想心量顯如來自覺

境界. 3此八句略頌心量. 不了諸法*唯心. 則

有所緣之境. 以正智觀之. 離乎能緣之心所

緣之境. 旣離能所則無分別之心. 是爲*唯

心. 故云我說爲心量. 雖了諸法*唯心. 猶存

性執對境. 未能忘能緣之念. 直須緣性俱離

始爲究竟如來藏心之心量也. 緣性者. 緣卽

能緣性卽所緣之法也

施設世諦我      彼則無實事

諸陰陰施設      無事亦復然

有四種平等      相及因性生

下              欄

第三無我等      第四修修者

此下廣示心量也. 世諦我者. 人執也. 諸陰

陰者. 法執也. 然此二執以自共相. 心之無實

事可得. 則法皆平等. 故有四種平等見. 相卽

五陰. 則相與非相平等. 相必有因. 因性與果

性平等. 因果具故有我. 則我與無我平等. 能

了無我者是修. 則有修與無修平等也

妄想習氣轉      有種種心生

境界於外現      是世俗心量

外現而非有      心見彼種種

建立於身財      我說爲心量

妄想等者. 由無始妄想熏習. 次第轉生種

種心識. 妄心旣作見有外境. 此世俗心量也.

然外境本無. 由心取之見種種相. 卽五塵等

是. 身財建立. 謂五識身財卽妄想心量也

離一切諸見      及離想所想

無得亦無生      我說爲心量

非性非非性      性非性悉離

謂彼心解脫      我說爲心量

如如與空際      涅槃及法界

種種意生身      我說爲心量

前四句. 謂能離人法二我之見. 及離能想所

想. 則無得無生. 是爲正智之心量也. 中四句.

謂離有無四句性執. 及離能離之心. 亦卽正

智心量. 非性卽非有. 非非性卽非無性. 非性

卽有無. 如*入楞伽所云也. 後四句言如如卽

眞如. 空際卽實際. 涅槃卽究竟大涅槃. 法界

卽佛法界. 此皆一體異名. 由離前名相妄想.

至於正智. 以極眞如實際住於涅槃法界之

經數: 一七八九

經名: 楞伽阿跋多羅寶經註解卷第三上

頁數: 三九二

上              欄

中故. 能示現種種意生之身度脫衆生. 是爲

如來第一義心心量也

爾時大慧菩薩白佛言. 世尊. 如世尊所說. 菩

薩摩訶薩當善語義. 云何爲菩薩善語義. 云

何爲語. 云何爲義. 佛告大慧. 諦聽諦聽善思

念之當爲汝說. 大慧白佛言. 善哉世尊. 唯然

受敎. 佛告大慧. 云何爲語. 謂言字妄想和合.

依咽喉唇舌齒□頰輔. 因彼我言說妄想習

氣計著生. 是名爲語因前云如如及法界

等語故. 有善語善義之問. 答中先明善語. 謂

言字妄想等. *入楞伽云. 語者所謂分別習氣

而爲其因. 依於喉舌等. 而出種種音聲. 文字

相對談說. 是名爲語也

大慧云何爲義. 謂離一切妄想相言說相. 是

名爲義. 大慧. 菩薩摩訶薩於如是義獨一靜

處. 聞思修慧緣自覺了向涅槃城. 習氣身轉

變已. 自覺境界觀地地中間勝進義相. 是名

菩薩摩訶薩善義  義由語顯. 若隨語生見.

非但失義亦且迷名. 故順離妄想相及言說

相. 要由契證方名善義. 故此明修證之道. 所

謂獨一靜慮聞思修慧. 於眞如法界等. 隨其

所聞名義. 思修觀察緣自覺智趣向涅槃. 轉

前所說妄想習氣. 歸自覺境界. 行於諸地勝

進行相. 是名善義

復次大慧. 善語義菩薩摩訶薩. 觀語與義非

異非不異. 觀義與語亦復如是. 若語異義者.

則不因語1辯義. 而以語入義如燈照色  語

卽能詮言敎. 義卽所詮義理. 謂善解能詮卽

達所詮. 善解所詮卽了能詮. 蓋約大乘言之.

中               欄

雖有能詮所詮. 而能所不二故. 云非異非不

異. 義雖妄言非言無以辯義. 則必因言而入

於義. 如燈照色者. *入楞伽云. 譬如有人持

燈照物知此物如是在如是處. 所謂文字性

離卽是解脫. 其善語善義之謂歟

復次大慧不生不滅自性涅槃三乘一乘心自

性等. 如緣言說義計著. 墮建立及誹謗見. 異

建立異妄想. 如幻種種妄想現. 譬如種種幻

凡愚衆生作異妄想. 非聖賢也此段言隨

語計著之過. 如不生不滅等. 雖皆理性名

言. 若謂實有則墮常見. 若謂實無則墮斷見.

肉餘者乎. 異建立異妄想者. 謂因言說差別

建立. 而起異妄想計著. 如見幻事計以爲實.

是愚夫見非聖賢也

爾時世尊欲重宣此義. 而說偈言

彼言說妄想      建立於諸法

以彼建立故      死墮泥□中

陰中無有我      陰非卽是我

不如彼妄想      亦復非無我

一切悉有性      如凡愚妄想

若有彼所見      一切應見諦

一切法無性      淨穢悉無有

不實如彼見      亦非無所有

初四句中. 言依語起見之失不[&FFFF]#惡報. 言

陰中無有我等. 此外道之見. 合有所謂陰中

有我我中有陰卽陰是我離陰是我也. 不如彼

妄想等. 謂雖不如彼外道邪見於言說中種

種計著. 無非是我也. 一切悉有性者. 常見也.

若謂一切法實有性. 應須見諦. 彼不見諦而

下              欄

言有性. 則妄見而已. 又曰一切法無性. 斷見

也. 斷則淨穢無有故特非之意. 謂不如彼見

之不實等也

復次大慧. 智識相今當說. 若善分別智識相

者. 汝及諸菩薩. 則能通達智識之相. 疾2成

阿□多羅三□三菩提. 大慧. 彼智有三種. 謂

世間出世間出世間上上. 云何世間智. 謂一

切外道凡夫計著有無. 云何出世間智. 謂一

切聲聞緣覺. 墮自共相希望計著. 云何出世

間上上智. 謂諸佛菩薩. 觀無所有法. 見不生

不滅離有無品. 如來地人法無我緣自得生

辯諸法之眞妄. 明語義之是非. [&FFFF]#尙乎智

識. 故如來不待問而自說也. 然此智識有通

有別. 義見于文. 初明智有三種. 約世出世間

能知而言也. 世智言外道者. 凡出家不[&FFFF]#佛

敎者. 皆名爲外. 其智之極雖至非想. 然其所

計不出有無. 但名世智也. 出世智中. 言二乘

墮自共相者. 以二乘觀陰界入因緣四諦. 無

出總別相智. 厭惡生死欣樂涅槃. 故云希望

計著也. 上上智言觀無所3有者. 謂佛菩薩用

上上智. 照了諸法皆畢竟空. 本無生滅. 離有

無相至于究竟覺地. 更無彼此色相. 安有二

我. 此自覺聖智不從外得也

大慧. 彼生滅者是識. 不生不滅者是智. 復次

墮相無相. 及墮有無種種相. 因是識超有無

相是智. 復次長養相是識. 非長養相是智

此約三識三智對揀. 言生滅之法屬九界者是

識. 不生滅法屬佛界者是智. 相無相者. 相則

言有無相言空. 以九界不出空有二邊. 墮空

經數: 一七八九

經名: 楞伽阿跋多羅寶經註解卷第三上

頁數: 三九三

上              欄

有者是識. 超空有者是智. 言相因者. 對果而

言也. 長養是識者. 正約對人法無我言之前

文所謂色等長養心是也. 凡假外塵資養於

內者識也. 無所資待自得於內者智也

復次有三種. 智謂知生滅知自共相知不生不

滅. 復次無□相是智境界. 種種□相是識. 復

次三事和合生方便相是識. 無事方便自性

相是智. 復次得相是識. 不得相是智. 自得聖

智境界不出不入故如水中月  此三種智.

約一人所知而言. 據後偈文.  卽如來所知之

三也. 知生滅者一切智也. 知自共相者道種

智也. 知不生不滅者一切種智也. 只一佛智

而有三用. 名爲三智. 又云無□相是智者. 謂

於前之三智. 一心融泯無染□之相. 是智反

是則爲識也. 又云三事等者. 三事卽根塵及

我三事. 和合相應而生是識. 此不知自性相

故. 若知性相. 則一念靈知不假緣生. 故曰無

事方便自性相是智也. 又云得相不得相爲

識智者. 相卽性相之相. 相惟是一. 而有離不

離之異. 故云得不得也. 自得者. 所謂如來自

得聖智境界. 無以名1床故. 云不出不入如水

中月也

爾時世尊欲重宣此義. 而說偈言

採集業爲識      不採集爲智

觀察一切法      通達無所有

逮得自在力      是則名爲慧

縛境界爲心      覺想生爲智

無所有及勝      慧則從是生

言採集業者採謂採取集謂招集. 以根對塵

中              欄

而生取著. 起善惡業招集生死. 是名爲識. 能

了根塵絶待. 物我兩忘不生取著. 名之爲智.

如是觀察因緣生法. 當體卽空解脫自在. 名

上上智慧卽智也. 心外無境不了*唯心爲境

所轉. 是名爲縛. 心卽識也. 覺此妄心則爲智

矣. 無所有下二句. 義見前解

心意及與識      遠離思惟想

得無思想法      佛子非聲聞

寂靜勝進忍      如來淸淨智

生於善勝義      所行悉遠離

心意及與識總言識也. 遠離思想法智也.

得無思想法. 則轉識爲智. 此是菩薩而非聲

聞. 此言智之始也. 寂靜勝進忍. 卽如來寂滅

忍智. 此言智之終也. 此淸淨智從善勝第一

義生. 所以行處悉遠離也

我有三種智      聖開發眞實

於彼想思惟      悉攝受諸性

二乘不相應      智離諸所有

計著於自性      從諸聲聞生

超度諸心量      如來智淸淨

三種智等. 頌上所知之三是如來所開發故

雖所知生滅諸法亦皆眞實 . 大論所謂三智

一心是也. 於彼思惟等. 重出前二智以顯上

上之智. 謂彼凡夫以妄想故. 受諸生滅. 二乘

反是故不相應. 離諸所有而又計著自性. 則

二乘智而已. 若如來極智淸淨. 則超越一切

心量也

復次大慧. 外道有九種轉變論. 外道轉變見

生. 所謂形處轉變相轉變因轉變成轉變見

下              欄

轉變性轉變緣分明轉變所作分明轉變事轉

變. 大慧. 是名九種轉變見. 一切外道. 因是

起有無生轉變論. 云何形處轉變. 謂形處異

見. 譬如金變作諸器物則有種種形處顯現.

非金性變. 一切性變亦復如是. 或有外道作

如是妄想. 乃至事變妄想. 彼非如非異妄想

故此外道妄計九種轉變論. 謂形相因成

等. 不出四大五陰等法. 彼見其生滅異相. 故

計有轉變. 而正敎則曰緣生曰如幻. 曰自心

現外性非性乃不變等. 然未[&FFFF]#定說. 此邪正

得失所以分也. 形謂身形. 相謂生住滅相. 因

謂所作之因. 成謂所成之果. 見謂隨物遷移.

性謂生生不改. 緣謂因緣變滅. 作謂造作不

常. 事謂有爲之法. 是爲九種. 言因是起有無

者. 謂自有之無. 或自無之有. 皆轉變相不出

有無而已. 云何下徵釋. 形處轉變者. 卽四大

諸根形質處也. 彼見其形隨時變異. 謂有 轉

變. 而不知性未常變. 金變作諸器. 器雖有種

種之異. 而金性不變. 又曰一切性變亦如是

者. 性卽法也. 言一切法雖變而性不變亦復

如是. 或有外道等. 乃結斥外計. 言彼非如非

異者. 謂彼於非如非異之中. 而生妄想分別

故有種種轉變之異也

如是一切性轉變當知. 如乳酪酒果等熟. 外

道轉變妄想. 彼亦無有轉變. 若有若無自心

現外性非性. 大慧. 如是凡愚衆生. 自妄想修

習生. 大慧. 無有法若生若滅. 如見夢幻色生

如是一切性下. 破外道計性轉變. 先以喩

顯言當知者戒學者. 當知彼計如乳酪酒果

經數: 一七八九

經名: 楞伽阿跋多羅寶經註解卷第三上

頁數: 三九四

上              欄

次第漸熟彼見如是. 以理言之本非實有. 故

曰彼亦無有轉變. 其實有無等法. 皆自心所

現. 外性非性者. 言無外物也. 如是凡愚下.

*入楞伽云. 皆是愚迷凡夫. 從自分別習氣而

起. 實無一法若生若滅. 如因夢幻所見諸色.

如石女兒說有生死. 然則於生滅而不生邪

見者世諦也. 見生滅而起計著者外道也. 見

如夢幻者. 觀行之通者也. 見法法皆自心現.

了外性非性者. 此經之正論也

爾時世尊欲重宣此義. 而說偈言

形處時轉變      四大種諸根

中陰漸次生      妄想非明智

最勝於緣起      非如彼妄想

然世間緣起      如1□□婆城

前四句頌外道邪計轉變. 然皆是妄想分

別. 非明智者之見也  後四句明如來所說正

因緣生法雖不同彼外計然亦皆無實性. 故

云如□□婆城也

爾時大慧菩薩復白佛言. 世尊. 惟願爲說一

切法相續義解脫義. 若善分別一切法相續

不相續相. 我及諸菩薩. 善解一切相續巧方

便. 不墮如所說義計著相續. 善於一切諸法

相續不相續相. 及離言說文字妄想覺. 遊行

一切諸佛刹土. 無量大衆力自在通總持之

印. 種種變化光明照耀覺慧善入十無盡句.

無方便行猶如日月摩尼四大. 於一切地離

自妄想相見. 見一切法如幻夢等. 入佛地身

於一切衆生界. 隨其所應而爲說法而引導

之. 悉令安住一切諸法如幻夢等. 離有無品

中              欄

及生滅妄想異言說義. 其身轉勝  如來說

法. 爲令衆生了達諸法本無性執. 而反於言

說起見者名相續相. 若於文字性離名不相

續. 卽解脫相. 此相續不相續. 乃生死解脫之

根本. 所以大慧請說斯義. 若善分別等. 謂如

來若爲善巧分別此二種相. 則能善解此法.

不墮如所說義計著相續. 及離言說文字虛

妄分別妄想覺. 卽分別也. 故能普入一切佛

刹. 隨方進道. 言力通總持印者. 卽所得功德

法門也. 種種變化等. 言起化用放光照物. 善

入佛慧滿十大願. 無盡句卽願也. 言無方便

行者. 卽無作功行. 猶如日月行空無所依著.

如摩尼隨色而現而無自性. 如地水火風周

遍而無妨□. 此皆菩薩化道之相. 至歷諸地.

分分離諸妄想. 徹見諸法如幻如夢. 入於佛

地成法性身. 普應衆生隨宜說法漸引入實.

亦了諸法如幻. 離有無見斷生滅執不著言

說. 而後化功歸己. 則其身相轉增殊勝也

佛告大慧. 善哉善哉諦聽諦聽. 善思念之當

爲汝說. 大慧白佛言. 唯然受敎. 佛告大慧. 無

量一切諸法如所說義計著相續. 所謂相計

著相續. 緣計著相續. 性非性計著相續. 生不

生妄想計著相續. 滅不滅妄想計著相續. 乘

非乘妄想計著相續. 有爲無爲妄想計著相

續. 地地自相妄想計著相續. 自妄想無間妄

想計著相續. 有無品外道依妄想計著相續.

三乘一乘無間妄想計著相續  答中先示諸

相續相. 言無量等者. 謂十界依正色心. 始於

言說終於無言. 推其著心. 蓋無適而非相

下              欄

續. 故曰如所說義計著相續. 所謂隨語生解

也. 於中初約世間法. 謂相卽五陰. 緣卽所緣

塵境也. 性非性卽有無也. 生不生卽生死也.

滅不滅卽寂滅不寂滅也. 乘非乘卽內敎與

外道. 言乘以運載爲義. 大小乘則能運出生

死而至涅槃. 外道所乘不能運出生死故. 云

非乘也. 有爲無爲卽世出世間法. 亦作與無

作. 地地自相. 謂分別諸地名相也. 自妄想無

間. *入楞伽云. 自分別現證執著. 所謂法愛

者是也. 有無品外道所計之根本也. 三乘一

乘無間. 謂於大小乘敎. 分別無間斷也

復次大慧. 此及餘凡愚衆生. 自妄想相續. 以

此相續故凡愚妄想如蠶作繭. 以妄想絲自

纏纏他. 有無有相續相計著此結斥前諸

妄想執著. 此及餘者. 此指內敎弟子其執猶

輕. 餘指外道其執乃重. 故曰凡愚妄想. 如蠶

作繭以妄想絲自纏纏他[&FFFF]#能自出. 卒墮於

有無斷常之見而已

復次大慧. 彼中亦無相續及不相續相. 見一

切法寂靜. 妄想不生故. 菩薩摩訶薩. 見一切

法寂靜. 復次大慧. 覺外性非性. 自心現相無

所有. 隨順觀察自心現量. 有無一切性無相.

見相續寂靜故. 於一切法無相續不相續相復

次大慧. 彼中無有若縛若解. 餘墮不如實覺

知有縛有解. 所以者何. 謂於一切法有無有.

無衆生可得故 此中文有三段. 言彼中等

者. 卽指前相續不相續相. 謂無此二相者. 由

菩薩見一切法住寂靜. 故經云諸法從本來

常自寂滅相者是也. 且世間諸法生滅流注.

經數: 一七八九

經名: 楞伽阿跋多羅寶經註解卷第三下

頁數: 三九五

上              欄

何以見其寂靜. 故云覺外性非性等. 謂了諸

法*唯心心外無法. 如是觀之自然能見有無

法相皆悉空寂. 故無相續不相續相. 言無有

縛解者. 前之相續不相續皆名爲縛. 惟觀寂

靜之智名解. 然如實理中本無縛解. 所以有

縛有解者. 不見此理故也. 旣又徵釋謂一切

法若有若無. 心其體性俱不可得故. 故云無衆

生可1得

復次大慧愚夫有三相續. 謂貪□癡及愛. 未

來有喜愛. 俱以此相續故有趣相續. 彼相續

者續五趣. 大慧. 相續所者. 無有相續不相續

相復次大慧. 三和合緣. 作方便計著. 識相續

無間生. 方便計著則有相續. 三和合緣識斷.

見三解脫一切相續不生  貪□癡者相續之

因也. 五趣者相續之果也. 由過去因成現在

果. 現在作因復招未來之報. 言愛未來者. 謂

貪愛來生如意果報與喜愛俱. 以此三毒相續

故有諸趣輪轉. 言趣者. 卽六道也. 以修羅遍

於五道故. 但云五趣. 言相續斷者. 謂三毒滅

則離五趣. 所謂因滅則果滅也. 又言無相續

不相續相者. 亦無縛無脫之謂. 卽境智雙

2亡也. 三和合緣等者. 言外道妄計根塵我

三緣和合諸識次第相續而起. 又言方便計

著者. 言有執著則相續無間. 若了三緣. 離諸

執著見三種解脫. 則相續不生矣. 三解脫者.

性淨解脫圓淨解脫方便淨解脫也. 蓋了三

緣卽三解脫非別有也

爾時世尊欲重宣此義. 而說偈言

不眞實妄想      是說相續相

中              欄

若知彼眞實      相續網則斷

於諸性無知      隨言說攝受

譬如彼蠶蟲      結網而自纏

愚夫妄想縛      相續不觀察

此頌上續不續不出眞妄而已. 妄則續眞

則不續. 若了妄卽眞. 則諸法一如. 豈有續不

續耶若於諸法無知隨語取著. 如蠶結網自

縛縛他無有間斷. 由不觀察故也. 反而觀之

相續何有3◎

楞伽阿跋多羅寶經註解卷第三(上)

楞伽阿跋多羅寶經註解卷第三下

宋心那跋多羅奉   詔譯

大明天界善世禪寺住持(臣)僧(宗□)

演福講寺住持(臣)僧(如[&FFFF]#)奉   詔同註

◎4大慧復白佛言. 如世尊所說. 以彼彼妄想.

妄想彼彼性. 非有彼自性. 但妄想自性耳. 世

尊若但妄想. 自性. 非性自性相待者. 非爲世

尊如是說煩惱淸淨無性過耶. 一切法妄想.

自性非性故  如世尊所說等. 此大慧領如

來所說諸妄想意. 爲致問之端. 彼彼者. 正言

彼諸妄想也. 然諸法本無實性. 但妄計耳. 而

大慧猶有疑者. 謂若但是妄想自性. 非諸法

有自性. 此自性與非自性相待者. 豈非世尊

所說染淨諸法皆無實性耶. 大慧意以一切

法無自性妄想有自性爲難

佛告大慧. 如是如是. 如汝所說. 大慧. 非如愚

下              欄

夫性自性妄想眞實. 此妄想自性. 非有性自

性相然  答中先可其說. 謂諸法無自性爲

是妄想. 有自性爲非. 非如愚夫等者. 言不同

彼凡夫計性自性之妄想以爲眞實. 又曰此

妄想自性等者. 5入楞伽云. 此但妄執無有性

相  大慧. 如聖智有性自性. 聖知聖見聖慧

眼. 如是性自性知. 大慧白佛言. 若使如聖以

聖知聖見聖慧眼. 非天眼非肉眼. 性自性如

是知. 非如愚夫妄想. 世尊. 云何愚夫離是妄

想. 不覺聖性事故. 世尊. 彼亦非[&FFFF]#倒非不[&FFFF]#

倒. 所以者何. 謂不覺聖事性自性故. 不見離

有無相故上云自性非性者. 遣情也. 此云

有性自性者. 顯理也. 然此如實理性. 非佛智

佛眼. [&FFFF]#能知見故. 云聖知聖見等也. 佛旣以

自證境界示之. 大慧卽領悟斯旨. 又請曰. 若

果如聖所知見. 非凡6大知見. 故云非天眼非

肉眼等也. 因復疑而難曰. 愚夫旣不能覺了

聖自性事. 云何得離妄想能明此理. 因上聖

凡所見不同. 故云彼亦非[&FFFF]#倒非不[&FFFF]#倒. 復

自徵釋. 謂不覺聖事性者. 言凡夫非不[&FFFF]#倒

也. 不見離有無相者. 言聖人非[&FFFF]#倒也. 蓋聖

眼所見無不眞實. 不見有一法可捨故也

世尊. 聖亦不如是見如事妄想. 不以自相境

界爲境界故. 世尊彼亦性自性相. 妄想自性

如是現. 不說因無因故. 謂墮性相見故. 異境

界非如彼等如是無窮過. 世尊. 不覺性自性

相故. 世尊. 亦非妄想自性因性自性相. 彼云

何妄想非妄想. 如實知妄想  聖亦不如是

等者. *入楞伽云. 聖亦不如凡所分別如是得

經數: 一七八九

經名: 楞伽阿跋多羅寶經註解卷第三下

頁數: 三九六

上              欄

故. 非自所行境界相故. 彼亦性自性者. 言聖

人亦有眞實性相. 聖人旣有是性. 愚夫固亦

有之. 故曰妄想自性如是現. 然如來眞實性

相. 離乎因緣及無因性. 而凡愚妄想自性. 則

墮性相之見. 聖人所行境界旣異凡愚. 則不

如彼墮於性相無窮之失. 由不能覺了性自

性相故也. 亦非妄想自性等. 言諸法性相不

因分別. 云何言分別而有耶. 故結難曰. 彼

凡夫云何得妄想非妄想. 如實知妄想之不

實也

世尊. 妄想異自性相異. 世尊. 不相似因. 妄想

自性相. 彼云何各各不妄想. 而愚夫不如實

知. 然爲衆生離妄想故. 說如妄想相不如實

有. 世尊. 何故遮衆生有無有見事自性計著.

聖智所行境界計著墮有見. 說空法非性. 而

說聖智自性事  言妄想異等. 謂凡夫分別

有異. 見諸法性相之異. 言不相似因者. 謂因

所見之不相似. 諸法何1常自謂異不異也. 各

各者諸法也. 但愚夫不能如實知覺耳. 然如

來如是說諸法者. 爲令衆生離乎妄想了知

諸法皆非實有也. 世尊何故下. 言世尊云何

止諸衆生. 不著有無諸見執著. 而後取著聖

智境界. 墮於有見. 又何故不說空寂之法. 而

說聖智自性事耶

佛告大慧. 非我說空法非性. 亦不墮有見說

聖智自性事. 然爲令衆生離恐怖句故. 衆生

無始以來. 計著性自性相. 聖智事自性. 計著

相見說空法. 大慧. 我不說性自性相. 大慧. 但

我住自得如實空法. 離惑亂相見. 離自心現

中            欄

性非性見. 得三解脫如實印所印. 於性自性

得緣自覺觀察住. 離有無事見相 答中先

拂彼難言離恐怖句者. 謂衆生聞空生怖聞

有生著故. 說聖智自性事以導之. 然聖智

事固非有無. 而著有者乃說空法以治之. 是

知說空說有皆爲衆生. 未*常說有實法也. 故

曰我不說性自性相. 卽示自證之法曰. 但我

得如實空法. 卽本住畢竟妙空也. 不墮邪倒

惑亂常居中道. 故離自心現性非性諸見. 卽

得悟三解脫. 獲如實印見法自性. 了聖境界

離有無一切諸著

復次大慧. 一切法不生者. 菩薩摩訶薩. 不應

立是宗. 所以者何. 謂宗一切性非性故. 及彼

因生相故. 說一切法不生宗. 彼宗則壞. 彼宗

一切法不生. 彼宗壞者. 以宗有待而生故. 又

彼宗不生. 入一切法故. 不壞相不生故. 立一

切法不生宗者. 彼說則壞. 大慧. 有無不生宗.

彼宗入一切性. 有無相不可得. 大慧. 若使彼

宗不生. 一切性不生而立宗. 如是彼宗壞以

有無性相不生故. 不應立宗. 五分論多過故.

展轉因異相故. 及爲作故. 不應立宗分. 謂一

切法不生. 如是一切法空. 如是一切法無自

性. 不應立宗. 上言妄想與聖智皆空. 乃眞

妄俱遣. 是不生義. 恐菩薩立此爲宗混於外

計. 故說此以破之. 言一切法不生. 則言想俱

絶. 言之已非. 肉妄立宗乎. 如彼外道立不生

宗反生枝葉. 故云不應立是宗. 所以者何下.

徵釋其義. 謂宗一切性非性者. 意謂宗必有

主. 若宗一切性性自非性. 宗義何在. 凡言不

下              欄

生必因生立. 旣有待對則不生. 成生自壞不

生義. 其不應立宗一也. 又彼宗不生. 必入一

切法中. 言不生義遍一切世間諸法之中. 言

不壞相不生故者*入楞伽云. 不生相亦不生

故. 言諸法本皆不生. 豈待立耶. 故云彼說則

壞. 其不應立宗二也. 言有無不生者. 前以無

爲不生. 此乃轉計有無皆不生. 言入一切性

者. 性卽法也. 謂有無不生. 亦遍一切法中. 皆離

有無之相縱有轉計有無性相. 皆不可得. 是

亦不生義. 其不應立宗三也. 五分論多過者.

五分論義見前註. 多過指宗因喩三過也. 初

宗有九過. 曰現量相違. 聖敎相違. 世間相違.

比量相違自語相違. 相符極成. 能別不極成.

所別不極成. 俱別不極成. 次因有十四過. 謂

遍是宗法性. 初相中有四不成. 曰隨一不成.

所依不成兩俱不成. 猶預不成. 後二相共十

過. 有六不定. 曰同分異全不定. 異分同全不

定. 俱品一分轉不定. 共不定. 不共不定. 決定

相違不定. 有四相違. 曰法自相相違. 法差別

相違. 有法自相相違. 有法差別相違. 三同喩

有五過. 別喩中有五過. 同喩中曰. 所立不成

能立不成俱不成無合倒合. 別喩中曰. 能立

不遣所立不遣俱不遣不離倒離. 共三十三

過也. 展轉因異相者. 言彼轉計因相不同. 及

墮有爲有作. 其不應立宗四也. 又曰謂一切

法不生. 又曰空又曰無自性. 此三者若各立

宗則有多宗. 其不應立宗五也

大慧. 然菩薩摩訶薩. 說一切法如幻夢. 理不

現相故. 及見覺過故. 當說一切法如幻夢性.

經數: 一七八九

經名: 楞伽阿跋多羅寶經註解卷第三下

頁數: 三九七

上              欄

[&FFFF]#令彼恐怖遠離摩訶衍  上旣斥立宗之

非. 此顯其是故語大慧云. 應說一切法如幻

夢現不現相. 現不現謂非實有也. 及令衆生

離見聞覺知之過故. 又云當說言除爲愚夫

者. 蓋愚夫墮於有無之見. 不說如幻如夢. 不

能離彼二見. 復恐小機聞此不有不無而生

怖畏. 不受大乘故. 1誡云[&FFFF]#令彼恐怖遠離

大乘. 意令菩薩隨機說法也

爾時世尊欲重宣此義. 而說偈言

無自性無說      無事無相續

彼愚夫妄想      如死屍惡覺

一切法不生      非彼外道宗

至竟無所生      性緣所成就

一切法不生      慧者不作想

彼宗因生故      覺者悉除滅

此頌上一切法不生言一切法本無自性

豈有言說無說則無事無事則無相續之

相. 此本之與末皆不生也. 但彼愚夫妄起

分別. 立不生之宗. 其惡覺如死屍之無知

也. 則佛說一切法不生. 豈彼外道所立不

生之宗. 至竟無所生等. 言性本不生從因

緣而生也. 因緣尙不可得. 諸法豈有生

2邪. 然慧者尙不作不生想. 豈作生想. 彼

宗言不生者. 因生而有不生. 是有待對. 覺

者則無是見. 故云悉除滅也

譬如□目視      妄見垂髮相

計著性亦然      愚夫邪妄想

施設於三有      無有事自性

施設事自性      思惟起妄想

中              欄

相事設言敎      意亂極震掉

佛子能超出      遠離諸妄想

譬如□目等. 明邪正之異. □目垂髮□

見前註. 喩非有而有. 三有卽三界. 謂三有

本無. 惟妄想現. 故云施設於三有無有事

自性. 施設者建立也. 由妄想而有建立. 以

故如來施設言敎以化之. 所謂但以假名

字. 引導於衆生. 衆生不達. 反於言敎而起

分別動亂心識. 故云意亂極震掉. 惟菩薩

能離是過超出三有也

非水水想受      斯從渴愛生

愚夫如是惑      聖見則不然

聖人見淸淨      三脫三昧生

遠離於生滅      遊行無所有

修行無所有      亦無性非性

性非性平等      從是生聖果

非水水想受者. 言非水妄作水想. 由渴

愛故爾. 是猶渴鹿之奔陽焰. 此喩愚夫非

有計有. 聖則不然. 蓋聖人以正智. 觀見三

界之相. 無有煩惱生死故云淸淨. 三脫慧

也三昧定也. 定慧旣生出離生滅. 遊行於

無所有. 無所有卽畢竟空也. 言修行無所

有者. 菩薩能如是修之. 亦契乎非有非無

之理. 故云亦無性非性. 如是則有無平等

佛果成矣

云何性非性      云何爲平等

謂彼心不知      內外極漂動

若能壞彼者      心則平等見

佛自徵釋. 意謂有無平等凡聖一如. 因迷

下              欄

解有異. 迷則不知心外無法. 爲境風之所

漂動. 解故能壞彼見. 則復本心平等之理

矣

爾時大慧菩薩復言佛言. 世尊. 如世尊說. 如

攀緣事智慧不得. 是施設量建立施設. 所攝

受非性. 攝受亦非性. 以無攝故智則不生. 唯

施設名耳  因上明離攀緣是智故. 復以智

不得爲請. 如世尊說攀緣事者. 言世間塵境.

乃愚夫所緣之事. 正智觀察皆無所有故云

不得. 是施設量建立. 施設卽前妄想建立境

界. 境界旣不可得. 則能取所取二俱無有. 故

云智則不生. 所施設者皆是妄想假名耳

云何世尊爲不覺性自相共相異不異故智不

得耶. 爲自相共相種種性自性相隱蔽故智

不得耶. 爲山巖石壁地水火風障故智不得

耶. 爲極遠極近故智不得耶. 爲老小盲冥諸

根不具故智不得耶. 世尊. 若不覺自共相異

不異智不得者. 不應說智應說無智. 以有事

不得故. 若復種種自共相. 性自性相隱蔽故.

智不得者彼亦無智. 非是智. 世尊. 有爾焰故

智生非無性. 會爾焰故名爲智. 若山巖石壁

地水火風極遠極近老小盲冥諸根不具智不

得者. 此亦非智應是無智. 以有事不可得故

上云智慧不得. 固3以釋之. 恐學者未了.

又申數問意. 令破妄智而顯眞智故. 一一挾

妄反覆爲難. 初云爲不學性自共相等. 謂陰

界入等諸法. 都不覺知有自共相異不異. 故

云智不得耶又云爲自共相種種諸法自性相

之所隱蔽. 不得爲智耶. 如下諸難則智不爲

經數: 一七八九

經名: 楞伽阿跋多羅寶經註解卷第三下

頁數: 三九八

上              欄

智. 1又顯不釋

佛告大慧. 不如是. 無智應是智非非智. 我不

如是隱覆說. 攀緣事智慧不得. 是施設量建

立. 覺自心現量. 有無有外性非性. 知而事不

得. 不得故智於爾焰不生. 順三解脫智亦不

得. 非妄想者無始性非性虛僞習智作如是

知. 是知彼不知 答中言不如是者. 是拂彼

難. 言無智等者. 卽非智之智而智體亦不可

得. 故云非非智. 若準大論. 謂無智者空也. 應

是智者假也. 非非智者中道智也. 如是三智

一心中得. 得而無得. 是爲智慧不得. 言我不

如是隱覆說者. 佛言我如是說. 是顯非隱. 雖

亦常有隱覆之說. 如後文云云. 但宜隱則隱

宜顯則顯. 此則非隱也. 覺自心現量下. 正顯

眞智. 謂了境有無2唯自心量. 言外性非性

者. 諸法本空也. 如是而知知而不知. 是爲事

不得也. 事卽境也. 境旣不得智亦不生. 爾焰

智障也. 入三脫門智體亦亡也. 非妄想者揀

妄知也. 謂非如一切妄想凡夫無始以來有

無虛妄熏習之智不知諸法*唯心. 知彼事物

而不知自性. 則喪智於物故. 云是知彼不

知也

故於外事處所相性無性. 妄想不斷. 自心現

量建立. 說我我所相攝受計著. 不覺自心現

量. 於智爾焰而起妄想. 妄想故外性非性

觀察不得. 依於斷見  此承上而言. 謂彼妄

知於外境界形相有無分別不斷. 此於自心

現量妄自建立. 計人法二我而生取著. 蓋不

中              欄

覺知是自心量. 於前外境妄想不斷墮於常

見. 於後智體能所不3妄. 轉爲智障而起分

別. 以分別故於外法有無觀察不可得處. 而

生斷見

爾時世尊欲重宣此義. 而說偈言

有諸攀緣事      智慧不觀察

此無智非智      是妄想者說

於不異相性      智慧不觀察

障□及遠近      是名爲邪智

老小諸根冥      而智慧不生

而實有爾焰      是亦說邪智

有境可緣者. 是凡夫之智. 了境*唯心者.

是正智之智. 正智則無緣而緣. 是爲無智. 以

此無智爲非智者. 是凡夫妄想之說. 此頌上

智慧不得之義也. 於不異相性. 智慧不觀察

者. 此頌上自相共相異不異. 言不觀察者. 卽

智不得也. 餘皆頌上可見

復次大慧. 愚癡凡夫無始虛僞. 惡邪妄想之

所□轉. □轉時自宗通及說通不善了知. 著

自心現外性相. 故著方便說. 於自宗四句淸

淨通相不善分別. 大慧白佛言. 誠如尊敎. 惟

願世尊. 爲我分別說通及宗通. 我及餘菩薩

摩訶薩. 善於二通. 來世凡夫聲聞緣覺. 不得

其短宗說通相前旣說已. 此又說者何也.

前通三乘此*唯在佛. 又前爲衆請此佛自述.

言愚癡凡夫等者. 謂此二法在凡未*常無之

但爲迷轉故全體不知. □轉者. 謂迷自己故

□內□外. 惟著自心現外相等境界. 亦著方

便言敎. 故於自心宗本離四句所通淸淨之

下              欄

相. 不能明了. 於是大慧因而致請. 言不得短

者. 譯宗通而說不通. 其短在化導. 說通而宗

不通. 其短在自行. 二者俱通則不得爲短也

佛告大慧. 善哉善哉諦聽諦聽. 善思念之當

爲汝說. 大慧白佛言. 唯然受敎. 佛告大慧. 三

世如來有二種法通. 謂說通及自宗通. 說通

者. 謂隨衆生心之所應. 爲說種種衆具契經.

是名說通. 自宗通者. 謂修行者離自心現種

種妄想. 謂不墮一異俱不俱品. 超度一切心

意識. 自覺聖境界. 離因成見相. 一切外道聲

聞緣覺墮二邊者. 所不能知. 我說是名自宗

通法. 大慧. 是名自宗通及說. 通相汝及餘菩

薩摩訶薩. 應當修學  答中言三世如來有

二通者. 顯諸佛自行化他之法無不同也. 先

明說通. 言衆具契經者. 卽前九部攝一切法

故曰衆具. 而卒歸乎契理契機故云契經. 次

明宗通. 自證之法本不可說. 故寄修者以示

其相. 曰離自心現種種妄想等者. 謂不墮一

異等四句. 則妄想不行. 妄想不行則超越一

切心識. 到自覺聖境界. 言離因成見相者. 因

成卽因成假. 謂意根對法塵. 而起分別之見

也. 離者離此見也. 然如來自證之法. 非邪外

偏小著空4有二邊者之所能知. *唯大乘菩

薩能修能證. 故*誡云應當修學

爾時世尊欲重宣此義. 而說偈言

我謂二種通      宗通及言說

說者授童□      宗爲修行者

童□言初機也. 旣解說通未必準在初機.

爲對宗通言耳. 宗通雖爲修行. 而言自證

經數: 一七八九

經名: 楞伽阿跋多羅寶經註解卷第三下

頁數: 三九九

上              欄

也

爾時大慧菩薩白佛言. 世尊. 如世尊一時說

言. 世間諸論種種辯說愼勿習近. 若習近者.

攝受貪欲不攝受法. 世尊. 何故作如是說佛

告大慧. 世間言論種種句味因緣譬喩採集

莊嚴. 誘引□惑愚癡凡夫. 不入眞實自通. 不

覺一切法. 妄想[&FFFF]#倒墮於二邊. 凡愚癡惑而

自破壞. 諸趣相續不得解脫. 不能覺知自心

現量. 不離外性自性. 妄想計著. 是故世間言

論種種辯說. 不脫生老病死憂悲苦惱. □惑

迷亂  夫論有世論出世論. 故道有正有邪.

雖不兩立而未嘗不□行於世. 故如來*誡其

顧世論愼勿親近. 大慧所以致問. 言世論者

卽外道盧伽耶陀. 此□左世亦云惡論. 此論

但飾文詞□惑凡愚. 有習近者. 惟攝取世間

財欲不得法利. 答中先斥其非. 以彼言論不

詮正理故. 不可以入眞實自通之地. 卒歸於

二邊而已. 凡愚癡惑下. 此明受習之非. 以自

破壞正見故. 有諸趣生死相續. 無由解脫下

文. 諸過之相可見

大慧釋提桓因. 廣解衆論自造聲論. 彼世論

者有一弟子. 持龍形像詣釋天宮建立論宗.

要壞帝釋千輻之輪. 隨我不如斷一一頭以

謝所屈. 作是要已卽以釋法□伏帝釋. 釋墮

負處. 卽壞其車還來人間. 如是大慧. 世間言

論因譬莊嚴. 乃至畜生亦能以種種句味. 惑

彼諸天及阿修羅. 著生滅見. 而肉於人. 是故

大慧. 世間言論應當遠離. 以能招致苦生因

故. 愼勿習近  此段下引事證失. 釋提桓因

中              欄

者. 帝釋之異名也. 持龍形像者. 謂變作龍

身也. 要約也. *入楞伽云. 作是要言. □尸

迦我共汝論. 汝若不如我當破汝千輻之輪.

我若不如斷一一頭以謝所屈. 卽以釋法者.

謂卽以帝釋所造論法爲難. 墮負卽不勝. 謂

帝釋不勝也. 乃至畜生者. 如變作龍身之類

也. 又言世間論應當遠離者. 謂彼論爲害若

此. 可不愼歟

大慧. 世論者. 唯說身覺境界而已. 大慧. 彼世

論者. 乃有百千. 但於後時後五十年. 當破壞

結集. 惡覺因見盛故. 惡弟子受如是. 大慧. 世

論破壞結集. 種種句味因譬莊嚴. 說外道事.

著自因緣無有自通. 大慧. 彼諸外道. 無自通

論. 於餘世論廣說無量百千事門. 無有自通.

亦不自知愚癡世論  世論下. 重出彼論建

立. 身覺境界者. 謂五陰身覺想之境也. 雖彼

世論乃有百千. 極其宗趣不離情識. 豈知有

至道哉. 後五十年破壞結集者. 按金剛功德

施論. 謂人壽百[&FFFF]#開爲二分. 初分五十敎力

增强. 後五十歲敎力漸微. 言正法欲滅時也.

或當作後五百年. 十字恐誤. 破壞如來結集

正敎. 以彼[&FFFF]#倒惡覺苦因邪見盛故. 其惡黨

類受習其說. 自取淪溺也. 如是下結斥. 言

著自因緣者. 如所說身覺是已. 而不能以理

自通故. 云無有自通. 由其不能自通. 雖廣說

百千事門. 不過是惑世法. 彼不自知. 良可悲

也

爾時大慧白佛言. 世尊. 若外道世論種種句

味因譬莊嚴無有自通. 自事計著者. 世尊亦

下              欄

說世論. 爲種種異方諸來會衆天人阿修羅.

廣說無量種種句味. 亦非自通耶. 亦入一切

外道智慧言說數耶. 佛告大慧. 我不說世論

亦無來去. 唯說不來不去. 大慧. 來者趣聚會

生. 去者散壞. 不來不去者. 是不生不滅. 我所

說義不墮世論妄想數中. 所以者何. 謂不計

著外性非性自心現處. 二邊妄想所不能轉.

相境非性. 覺自心現則自心現妄想不生. 妄

想不生者. 空無相無作. 入三脫門名爲解脫

此顯正敎. 初大慧反問. 如來所說亦同世

論. 凡有二難. 如文云云. 如爲他方諸天人衆

廣說諸法. 則隨他意語. 豈亦非自通義. 亦何

異於外道世智言說耶. 答中先拂初難. 言我

不說世論. 蓋世論說去來. 佛1唯說不去不

來. 來言趣聚會生者. 謂來則衆緣和合而生.

去言散壞者. 謂去則緣散而滅. 佛說異是言

不去不來. 卽不生不滅. 乃我所通. 答次難云.

不墮世論妄想數者. 卽外道有無分別是妄

想數. 復自徵釋. 謂不著二邊. 以不著故. 有無

妄想所不能轉. 良以自相境界非性. 非性卽

空. 何轉之有. 又言覺自心現等者. 旣了諸法

*唯心. 妄想復何所生. 由不生故入三脫門.

空者性空也. 無相者相空也. 無作者性相俱

空. 心無所作也. 無作又曰無願. 謂無願心

也

大慧. 我念一時於一處住. 有世論婆羅門. 來

詣我所不請空閑. 便問我言. 瞿曇. 一切所作

耶. 我時報言. 婆羅門. 一切所作. 是初世論.

彼復問言. 一切非所作耶. 我復報言. 一切非

經數: 一七八九

經名: 楞伽阿跋多羅寶經註解卷第三下

頁數: 四○○

上              欄

作是第二世論. 彼復問言. 一切常耶. 一切無

常耶. 一切生耶. 一切不生耶. 我時報言. 是六

世論. 大慧. 彼復問我言. 一切一1邪一切異

邪. 一切俱邪一切不俱邪. 一切因種種受生

現邪. 我時報言. 是十一世論. 大慧. 彼復問

言. 一切無記耶. 一切記耶. 有我邪. 無我邪.

有此世邪. 無此世耶. 有他世邪. 無他世邪. 有

解脫耶. 無解脫耶. 一切刹那邪. 一切不刹

那邪. 虛空邪. 非數滅邪. 涅槃邪. 瞿曇. 作邪

非作邪. 有中陰邪. 無中陰邪. 大慧. 我時報

言. 婆羅門. 如是說者悉是世論. 非我所說是

汝世論  此正引論廣2辨邪正. 婆羅門是梵

語. 具云婆羅賀摩拏. 此云淨裔. 亦云淨行. 自

稱祖自梵天口生. 因從梵姓. 如梵志卽其種

也. 3惟五天竺有餘國無之. 又云外意. 其種

別有經書世承其業. 或在家或出家. 恃術倨

傲言不請空閑者. 空閑猶間隙也. 請問之儀

當待間隙. 如禮有請間之語是也. 而彼倨傲

卒然來問. 所以責之也. 彼問雖多槪以一世

論報之. 所以拒之也. 如是說者. 悉是世論無

非情見. 又曰. 非我所說. 是汝世論. 所以外之

也

我惟說無始虛僞妄想習氣種種諸惡三有之

因. 不能覺知自心現量. 而生妄想攀緣外性.

如外道法我諸根義三合知生. 我不如是. 婆

羅門. 我不說因不說無因. *惟說妄想攝所攝

性施設緣起. 非汝及餘墮受我相續者所能

覺知. 大慧. 涅槃虛空滅非有三種. 但數有三

耳  此佛自示正敎. 不出三道. 無始至習氣

中              欄

煩惱道也. 種種諸惡業道也. 三有苦道也. 因

者. 謂煩惱惡業. 爲苦道之因也. 由不能覺知

諸法*唯心所現. 於彼外法而起妄想攀緣. 此

乃正因緣之說. 非外道所知. 又曰. 如外道法

者. 重擧彼計以格其說. 言我諸根義三合知

生者. 謂我及根境. 三緣和合而知生. 知卽識

也. 佛說異. 是故曰. 我不說因不說無因. 因卽

因緣無因卽自然. *唯依妄心以能取所取. 而

說緣起. 非汝及餘外道著我執之不斷者所

能測. 言涅槃虛空滅. 文似孤起. 及考大慧之

問. 謂如來之說亦同外道數論故. 乃告云. 此

三無爲但數有三而非有三. 三無爲義見前

註

復次大慧. 爾時世論婆羅門復問我言. 癡愛

業因故. 有三有耶. 爲無因耶. 我時報言. 此二

者亦是世論耳. 彼復問言. 一切性皆入自共

相耶. 我復報言. 此亦世論婆羅門. 乃至意流

妄計外塵. 皆是世論. 復次大慧. 爾時世論婆

羅門復問我言. 頗有非世論者不. 我是一切

外道之宗. 說種種句味因緣譬喩莊嚴. 我復

報言. 婆羅門有非汝有者. 非爲非宗非說非

不說. 種種句味非不因譬莊嚴. 婆羅門言. 何

等爲非世論非非宗非非說. 我時報言. 婆羅

門有非世論. 汝諸外道所不能知. 以於外性

不實妄想虛僞計著. 故謂妄想不生覺了有

無自心現量. 妄想不生. 不受外塵妄想永息.

是名非世論. 此是我法非汝有也. 婆羅門. 略

說彼識. 若來若去若死若生若樂若苦若溺

若見若觸. 若著種種相. 若和合相續. 若愛若

下              欄

因計著. 婆羅門. 如是比者. 是汝等世論. 非是

我有. 大慧. 世論婆羅門作如是問. 我如是答

彼卽默然不辭而退. 思自通處作是念言. 沙

門釋子出於通外. 說無生無相無因覺自妄

想現相妄想不生此如來對大慧. 述婆羅門

所問. 及佛所答. 然其所問挾佛二三義以爲

問端. 佛皆答以世論者. 此乃據彼所知. 凡意

識流動隨塵計著. 無分邪正皆爲世論. 使彼

不得措辭. 所以杜之也. 彼論旣窮. 遂有非世

論之請. 如來言. 有非汝所有也. 非爲非宗乃

至譬喩莊嚴皆言非者. 謂異其論. 雖微啓之

而終未與說實. 及其再請曰. 何等爲非非宗

非非說. 乃復抑之曰. 非汝所知. 以其於外法

妄想計著非*唯不能信入亦恐隨語生解增

其見過. 所以難之也. 然後告云. 謂妄想不生

令其覺了有無無非*唯心所現. 則妄想不生

不受外塵則妄想永息. 是爲非世論. 始知三

世諸佛. 初無一法與人. 但令妄想不生. 則天

眞妙性不遠而復矣. 旣述正論復斥其非. 自

略說彼識. 若來若去至於若因計著. 皆彼外

計妄識. 彼論旣屈復□而退. 亦不暇辭. 且言

思自通處. 又曰. 出於通外者. 此皆外道退而

有省之言. 以佛所說心諸己而不得. 始知出

於自通之外. 而曰無生無相等. 觀其所領. 亦

足以見其有所得矣

大慧. 此卽是汝向所問. 我何故說習近世論

種種辯說攝受貪欲不攝受法. 大慧白佛言.

世尊. 攝受貪欲及法. 有何句義. 佛告大慧. 善

哉善哉. 汝乃能爲未來衆生. 思惟咨問如是